﻿Anul I, nr 1 / 2010 REVISTĂ A ”ASOCIAD IEI CULTURALE HANGU” MOTO “Gândurile tale, care nu se plimbă prin cer, rămân bolnave şi neputincioase Cuvintele tale, care nu se izbesc de cer vor rămâne fără ecou sau vor avea vuietul stâncii rostogolite, care înfioară împrejurimile şi nu aduce nici o binecuvântare văii în care se prăbuşeşte ” ( Sfântul Ierarh Nicolae Velimirovici ) DE CE „ECOUL HANGULUI” ? De ce „ECOUL HANGULUI” - poate pentru că acest cuvânt – „ecoul” , coborât din templele zeilor, are o semnificaţie aparte, plină de lirism, plină de rezonanţă, de poezie, de profunzime, de praf de stele risipit peste aripile frânte de grijile cotidiene „Ecoul Hangului” – poate şi pentru că ecoul poate transcende uşor, foarte uşor în poveste – „POVESTEA HANGULUI” O poveste stranie şi tristă, plină până la refuz de hăţişuri şi de cotituri greu de înfruntat, care au brăzdat adânc chipul acestui ţinut, de o frumuseţe fără seamăn O poveste lungă pe care şi-o amintesc bătrânii, munţii, pădurile şi apele şi o spun în şoaptă în nopţile calde cu lună plină, o poveste desenată rareori de bucurii, de zâmbete şi de dorinţe ascunse, abandonate sau pierdute odată cu cei care au plecat spre veşnicie O poveste prea adevărată ca să fie îngropată sub adâncul albastru al apelor, zăgăzuite pentru lumină, care au pecetluit pentru totdeauna soarta hanganilor „Ecoul Hangului” – poate şi pentru că viaţa însăşi nu pare altceva decât ecoul existenţei noastre de dincolo, aşa cum dorul de zbor nu e decât ecoul amintirilor zdrenţuite de vreme, aşa cum visele nu sunt decât ecoul nopţilor zădărnicite de iluzii, aşa cum picăturile de ploaie nu sunt decât ecoul norilor care trec grăbiţi peste speranţele sfărâmate de umbra deznădejdii, aşa cum cuvintele ucise de toamnă nu sunt decât ecoul copacilor desfrunziţi, aşa cum ceea ce scriu stele pe cer, iarba şopteşte pe pământ, aşa cum ceea ce cântă îngerii în Rai, oamenii adună în nemărginirea sufletului, aşa cum surâsul îngheţat de spaimă nu este decât ecoul singurătăţii sufletului fără Dumnezeu, aşa cum zăpada de petale, strivită sub paşi şovăielnici, nu e decât ecoul florilor de cireş risipite în neştire peste iubiri de mult destrămate, aşa cum Ceahlăul oglindit în albastrul intens al apei nu e decât ecoul eternităţii care îngenunchează timpul, aşa cum ceea ce a uitat istoria acestui ţinut, încearcă să-şi amintească paginile acestei reviste Dumnezeu să ne ajute ! Liliana Bostan – redactor şef ECOUL HANGULUI pagina 2 Anul I, nr 1 REDACŢIA ”ECOUL HANGULUI” URARE DE PRIMĂVARĂ Revistă cultural-istorică, Cu apariţie trimestrială Vine martie în zbor Anul I, numărul 1 Şi v-aduce-un mărţişor ! Simobol de la Dumnezeu, Editata de „asociadia culturală Hrana sufletului tău HANGU” Mărţişoru-i lucru sfânt, Pace-aduce pe pământ, HANGU – NEAMŢ Soare peste-ntreaga fire, Director revista: Între noi numai iubire Prof GHEoRGHE DRuGĂ Din această primăvară, s-avem armonie-n ţară, Redacţia: s-avem multă poezie, Bibliotecar Liliana Bostan, bogăţia iar să vie, redactor-şef, peste-ntreaga Românie Prof Gheorghe Drugă, Să trăiţi „întru mulţi ani”, Ref Gheorghieş Mădălina Câteva sute de ani ! Prof Dorel Rusu, Prof Mihai Doroftei Ec Mihai Conuţ, Prof Vasile Marcoci, URĂRI DE DRAGOBETE Ing Mihai Bulai, Preot Ioan Simiraş Ghiocelul din potir Picure în inimi mir, Pace pe acest pământ, De la Dumnezeu cel Sfânt Telefoane de contact: Sănătoşi cu toţi să fiţi Liliana Bostan – 0731024838 Şi de cei din jur iubiţi ! Gavril Lupu – 0233/257524 Lumina, căldura, viaţa, Să alunge toată ceaţa ! Fie soare prin castani, „La anul şi la mulţi ani” ! Dorel Rusu – 0746234493 Potrivit art 206 Cod Penal, Profesor Mihai Doroftei responsabilitatea pentru conţinutul articolelor publicate aparoine autorilor ECOUL HANGULUI pagina 3 Anul I, nr 1 Viaţa monahală în „Ţinutul Hangului” S I H Ă S T R I A C E R E B U C După tragicul sfârşit al Schitului Sahastru, distrus de avalanşă în 1704, câţiva călugări, ajutaţi de locuitorii satelor din jur, recuperând ce s-a mai putut, au înfiinţat un nou aşezământ, la aproximativ 2 km mai jos, într-o poiană ce se va numi mai apoi Cerebuc Data întemeierii, destul de controversată, ar fi după unele opinii, anul 1710 Asupra întemeietorului se susţin divese variante: ieromonahul Nicandru, Silvestru din Ardeal, Cerebusu – fost stareţ la Mânăstirea Pionul, cărora, potrivit unor legende mai mult sau mai puţin demne de crezare, li se adaugă şi alte variante Astfel, una dintre legende spune că un general de peste munţi, numit Cerepaha – plecat să lupte împotriva turcilor – ar fi poposit, în drumul său, în această poiană Răpit de liniştea şi de frumuseţea locului, a făgăduit că, în cazul în care va scăpa cu viaţă, va zidi în ceastă poiană, un schit Întors teafăr şi victorios, a întemeiat, aşezământul promis şi s-a făcut şi el călugăr Schitul Cerepaha va fi numit de localnici Schitul Cerebuc După profesorul Emanoil Grigoritza, ctitorul schitului ar fi un cazac învăţat Ciripuha – pisar al hatmanului Timuş Hmelnischi, ginerele domnitorului Vasile Lupu În consecinţă, poiana şi schitul vor purta diverse nume: Ciribuc, Ciurubuc ori Cirăbuc, dar oamenii din împrejurimi şi pelerinii îl vor numi Cerebuc, denumire pe care o va păstra până în zilele noastre După V Cădere, schitul ar fi fost, la început, o ctitorie cantacuzinească, de pe moşia lor Însă, din motive doar de ei cunoscute, în secolul al XIX-lea cnezii au decis desfiinţarea acestuia În acest sens C Turcu ne informează: „Când s-a uzurpat moşia mânăstirii Hangu, pe care este schitul, cnezii cantacuzini au trimis un vătaf ca să dărâme schitul şi biserica Trimişii s-au temut de ţărani, nu au stricat nimic, dar fonduri şi venituri nu a mai posedat schitul ” Desfiinţării Cerebucului s-a opus şi stareţul Mânăstirii Pionul, care, într-o jalbă adresată, în 1830, către Divanul Obştii şi Adunarea Moldovei, cere să nu se desfiinţeze schitul, arătând că a fost ridicat în 1710, de Cerebusu, fost stareţ la Pion, retras aici pentru mai multă linişte Informaţia este preţioasă, determinându-i pe unii cercetători să-l considere pe Cerebusu, ctitorul Cerebucului Bunul mers al schitului, spune Gh Iacomi – a fost serios zdruncinat şi de Reforma agrară din 1945, prin care bisericile şi schiturile de pe moşii sunt trecute în administrarea comunelor, măsură care a generat multe plângeri pentru dezinteresul arâtat de noii oblăduitori Sihăstria Cerebuc reprezenta, de fapt, o continuitate a Schitului Sahastru, biserica de la Cerebuc păstrând vechiul hram – Adormirea Maicii Domnului Ca şi precedentele sihăstrii din această parte a muntelui, Cerebucul a fost o flacără a credinţei mereu vie, un far călăuzitor pentru credincioşii de pe largi întinderi din jurul Ceahlăului, care a strălucit decenii în şir, aducându-şi o nepreţuită contribuţie şi la sprijinirea vieţii pustiniceşti, a păstrării tradiţionalului hram al muntelui de la 6 august şi a menţinerii, mulţi ani, în funcţie a clopotului şi a toacei de pe Vârful Toaca În cadrul mânăstirii au avut loc şi opere de culturalizare – călugării ştiutori de carte de la mânăstire au învăţat copiii din satele din jur, iar la Hangu a întreţinut o şcoală catehetică Ioanichie Bălan consideră că Cerebucul a fiinţat între anii 1710 şi 1900 După Gh Iacomi însă, rezultă că destrămarea schitului a început către finele anului 1880 „La 1878 – ne informează Gh Iacomi – singur Tudosia Marcoci – fiul lui Manoil – mai păzea, la Cerebuc, odoarele şi dota” Însă, după moartea acestui stareţ, la 1880, schitul rămâne pustiu, inventarul mobil rămas neirosit este predat, la 12 iulie 1880, Mânăstirii Durău Părăsit după 170 de ani de existenţă, acesta intră în risipire, dar nu şi în uitare – ani în şir aici adunându-se la 15 august locuitorii satelor din jur, unde preoţii oficiau Sfânta Liturghie şi pomenirea sihaştrilor răposaţi, moment de înălţare sufletească şi nostalgice aduceri aminte O primă tentativă de renaştere a vieţii monahale de aici a avut loc în 1945, dar prin împroprietăririle din acel an, poiana Cerebuc a fost dată oamenilor ECOUL HANGULUI pagina 4 Anul I, nr 1 Dorinţa nestrămutată a credincioşilor locului de a readuce la viaţă vechiul schit, s-a materializat abia după mai bine de 50 de ani, în minunata şi tihnita poiană din pridvorul Ceahlăului, edificându-se un nou aşezământ, purtând vechiul nume – Sihăstria Cerebuc – unde credincioşii se pot întâlni într-un loc retras şi de o rară frumuseţe, cu Dumnezeu Ing Mihai Bulai, Ceahlău Spritualitate Spiritualitate SCRISOARE CĂTRE DUMNEZEU Spiritualitate Doamne, mereu mi-ai zis că pot să-Ţi vorbesc oricând şi oriunde şi glasul meu va fi ascultat Deşi nu merit, întotdeauna îmi asculţi cuvintele şi rugăciunile Am ales azi, să-Ţi trimit gândurile mele, pentru a-Ţi mulţumi că eşti cu mine în fiecare clipă Cuvintele sunt prea sărace pentru a exprima pacea şi lumina care mi-au cuprins sufletul, de când Ţi-am deschis poarta inimii mele şi Te-am lăsat să intri Te- am văzut stând acolo, în pragul fiinţei mele, aşteptând smerit şi veghind… Ştiu, am trecut prin multe hăţişuri şi, desigur vor mai fi şi altele, dar pe toate le îngădui Tu, pentru ca eu să înţeleg Nici un vis pământesc nu se poate împlini fără bunăvoinţa Ta Doamne, Tu nu ne-ai pedepsit niciodată prea aspru sau nedrept Ne-ai lăsat să ne bucurăm de tot ceea ce ai creat pentru noi Ne-ai păzit de suferinţele dorinţelor deşarte, dăruindu-ne câte un pic şi cu măsură, din toate Creaţia Ta este minunată, natura, florile, soarele, copacii, stelele, toate ne vorbesc despre Tine Iubirea – adevăr al vieţii noastre – ne-ai dăruit-o pentru a ne bucura sufletul Tu eşti călăuza vieţii noastre şi nu ne aşezi pe umeri o povară mai grea decât am putea duce De câte ori lumina dimineţii îmi bate în fereastră şi înţeleg că îmi mai dăruieşti o zi, gândul meu porneşte, Doamne, spre Tine, încărcat de bucurie şi de mulţumiri Îţi mulţumesc, Doamne, pentru tot Pentru dimineaţa în care, mi-ai deschis poarta către viaţă şi pentru iubirea celor care îmi sunt în preajmă, căci din iubirea lor mi-am desenat universul meu de copil, cu lumină şi zâmbete Îţi mulţumesc, Doamne, pentru toate dimineţile mele, căci găsesc în ele puterea de a merge mai departe, oricât de lungi ar fi nopţile de dinaintea lor Îţi mulţumesc, Doamne, pentru că dincolo de râsul sau de lacrimile mele mi-ai dăruit speranţa de a-mi măsura timpul în vise împlinite Îţi mulţumesc, Doamne, pentru floarea din ghiveciul meu mic, de pe pervaz, ce-mi colorează zilele, pentru păsările ce poposesc la geamul meu, în răgazul dintre două zboruri, dar mai ales pentru bucuria copilărească cu care îmi umplu buzunarele de scoici, atunci când ajung pe ţărmul mării Răspunsurile Tale sunt mult mai înţelepte decât rugăminţile noastre Ţie, Doamne, mă închin, în numele Sfintei Treimi şi te rog, dacă mai greşim uneori, să nu ne laşi să rătăcim, prea mult, fără Tine, pe noi, păcătoşii IRIMIA BIANCA - Şcoala Hangu – Clasa a VIII-a ECOUL HANGULUI pagina 5 Anul I, nr 1 Pedagogie Pedagogie Pedagogie Dificultăţile cu care se confruntă şcoala, în cazul copiilor care au părinţii plecaţi în străinătate MOTTO: ,, Eu sînt copilul Tu ţii în mâinile tale destinul meu Tu determini în cea mai mare măsură, dacă voi reuşi sau voi eşua în viaţă Dă-mi, te rog, acele lucruri care mă vor îndrepta spre fericire Educă-mă, te rog, ca să pot fi o binecuvântare pentru lume ” (din “Child”s Appeal”, Mamie Gene Cole) Instabilitatea socio-economică din România şi tranziţia interminabilă au determinat pe mulţi dintre români să plece la muncă în străinătate pentru a-şi putea întreţine familia Desigur, câştigurile obţinute sunt importante atât pentru familie cât şi pentru economia românească, însă această migraţie spre vest are şi aspecte mai puţin dorite Acestea ar fi destrămarea familială şi „abandonul“ copiilor la bunici sau la alte rude, cu consecinţe psihologice grave în timp pentru aceştia Există o problemă destul de delicată care se ridică: ar fi mai bine să se rămână în România şi părinţii să nu aibă bani, astfel să nu aibă posibilitatea să-i educe şi să-i îngrijească, sau e mai bine să plece, eliminându-se problemele financiare, însă să rămână copiii în grija altor persoane sau doar cu un părinte Lucrurile nu pot fi privite în alb şi negru, însă trebuie evidenţiate consecinţele psihologice care apar ca urmare a absenţei numai a unuia din părinţi pe o perioadă mai lungă Din momentul naşterii, copilul observă că există două persoane în jurul lui cu roluri diferite Împreună, părinţii îndeplinesc toate funcţiile familiale Astfel fiecare despărţire pe parcursul vieţii lor va fi traumatică şi accentuată Eforturile vor fi îndreptate spre evitarea despărţirii, chiar dacă uneori aceasta este necesară Astfel vor apărea multe compromisuri şi tulburări afective Intervine şi lipsa ataşamentului care nu poate fi compensată în nici un alt fel Lipsa de afectivitate este de cele mai multe ori autocompensată prin cheltuieli nejustificate şi prin imaginea afişată, însă banii nu pot compensa lipsa părinţilor şi rolul lor în dezvoltarea copilului şi în viaţa de zi cu zi Absenţa părinţilor sau doar a unuia poate conduce şi la probleme şcolare, copilul nu se mai concentrează, se închide în el sau devine neliniştit Iată câteva din consecinţele care derivă din despărţirea temporară a familiei: - copilul se simte abandonat, părăsit, dorul de părinţi îl face să se însingureze, să se izoleze; - simte nevoia să le arate colegilor că nu le este inferior şi încearcă să epateze prin diverse gesturi; - lipsa afectivităţii parentale poate avea consecinţe pe termen lung, poate influenţa dezvoltarea normală a copilului, atât în privinţa dezvoltării fizice, cât şi celei psihice; - lipsa posibilităţii de a se consulta cu cineva în luarea unor decizii importante ; - copiii pot ajunge să aibă comportamente deviante sau neconcordante cu vârsta de copil; - de multe ori s-a întâmplat ca familia sa să se destrame, de aici decurgând o altă serie de efecte; - se întâmplă ca familia la care rămâne copilul să fie interesată doar de avantajele materiale; - lipsa părinţilor se face simţită foarte mult în cazul adolescenţilor; Toate aceste cazuri nu duc decât spre abandon şcolar şi devianţă şcolară În ultimul timp problema copiilor cu părinţii plecaţi pentru a munci în străinătate a intrat în atenţia forurilor responsabile şi a opiniei publice Şcoala, instituţiile pentru protecţia drepturilor copilului au început să-şi facă simţită prezenţa Astfel, există parteneriate între şcoli şi alte instituţii care au ca scop susţinerea, din toate punctele de vedere, a acestor copii In alte unităţi de învăţământ s-au organizat, după terminarea cursurilor, programe de pregătire a lecţiilor Li se oferă asistenţă psiho-pedagogică ori de câte ori este nevoie ECOUL HANGULUI pagina 6 Anul I, nr 1 Familiile care au în grijă astfel de copii trebuie să ştie că pot apela oricând la consilierul şcolar, pot beneficia de servicii de consiliere şi orientare S-au realizat şi se realizează campanii de conştientizare pentru părinţi, dezvoltarea serviciilor de consiliere pentru persoanele care au grijă de copii, extinderea reţelei de consilieri şcolari şi a programelor de tip „şcoală după şcoală” A consemnat, Inst MUNTEANU ŞTEFANIA CARMEN 10 REGULI IN EDUCAŢIA COPILULUI: 1 Să-ţi iubeşti Copilul 2 Să-ţi protejezi Copilul 3 Să fii un bun exemplu pentru Copilul tău 4 Să te joci cu Copilul tău 5 Să lucrezi cu Copilul tău 6 Să laşi Copilul să dobândească singur experienţe de viaţă, chiar dacă suferă 7 Să-i arăţi Copilului posibilităţile şi limitele libertăţii umane 8 Să-l înveţi să fie ascultător 9 Să aştepţi de la Copil numai aprecierile pe care le poate da, conform gradului de maturitate şi potrivit propriei experienţe 10 Să-i oferi Copilului trăiri cu valoare de amintire: călătorii, excursii, vacanţe, spectacole, serbări de familie, manifestări sportive Aşa cum „bazinul se umple cu apă, focul se aprinde cu foc şi sufletul omului se modelează datorită sufletului unui alt om” ( Rabindranath Tagore - „Nimeni nu poate da decât ceea ce are!”) Tinere condeie Tinere condeie Tinere conde Pe la sfârşitul lui februarie zăpada începe să se topească Lumina soarelui se revarsă peste pământul reavăn, spărgând norii cenuşii Pâraiele se umflă şi, peste apa tulbure plutesc sloiuri de gheaţă De sub zăpadă îşi scot sfios capul, primii ghiocei cu floarea albă şi tulpiniţa subţire şi firavă Ei vestesc sosirea primăverii Ograda bunicii s-a împodobit cu o mireasmă îmbietoare de flori de cireş, albe, cercelate Întreaga natură se înviorează Gâzele amorţite încep să mişune pe sub scoarţa copacilor Pe cerul albastru, ca o petală de nu-mă-uita, zboară fluturi multicolori Rândunelele, abia întoarse acasă, taie înaltul cerului ca nişte săgeţi La orizont se văd şiruri de cocori rotindu-se deasupra apelor Aproape de lac, trec cârduri de raţe fâlfâind din aripile lor ascuţite Mieii zburdă pe câmpii, iar grădinile şi-au schimbat veşmântul, anunţând sărbătoarea „Învierii Domnului” Ropotoae Miruna, clasa a IV-a Înv Steluţa Manolache ECOUL HANGULUI pagina 7 Anul I, nr 1 Pagini din râzboi Pagini din război Pagini din război S o l d a t u l r ă t ă c i t În timpul celui de-al doilea război mondial, la o stână de munte, din „Ţara Hangului” s-a petrecut o întâmplare destul de stranie Linia frontului ajunsese, în cele din urmă, aproape de stână, unde lucrau baciul – un bătrân prietenos şi simpatic, un cioban care păzea oile şi câţiva copii care ajutau la rânduiala stânii Ciobanul care păzea oile era foarte tăcut şi mergea cu turma, ajutat de unul sau doi copii şi de doi câini mari şi fioroşi Soldaţii care luptau pe această linie a frontului s-au împrietenit cu ciobanii, care le mai ofereau, din când în când, câte ceva de mâncare Într-o zi, baciul a întâlnit, prin pădure, un soldat rătăcit, din armata germană Soldatul fusese trimis special să spioneze armata română şi să le transmită orice informaţie i s-ar fi părut importantă, dar el se rătăcise, căutând zile în şir drumul înapoi, până când flămând şi obosit s-a ascuns în pădure Soldatul neamţ rătăcit era nebărbierit, murdar, obosit şi aproape mort de foame Baciului i-a fost milă de soldat, dar, isteţ, s-a gândit că dacă îl va ajuta, primindu-l la stână, informaţiile pe care le aşteptau nemţii, nu vor mai ajunge la timp, iar armata română va avea de câştigat, aşa că l-a luat la stână, i-a dat de mâncare, l-a ajuta să se spele şi l-a lăsat să se odihnească lângă foc, sub o laviţă, unde l-a învelit cu un cojoc I-a luat hainele de militar şi le-a ascuns, undeva în pădure, sub nişte crengi de brad Baciul ştia câteva cuvinte în limba germană aşa că a început, încet încet, să se înţeleagă cu soldatul de la care a aflat că era căsătorit şi avea doi copii, un băieţel şi o fetiţă Soldatul era o fire calmă, liniştită, plângea când povestea despre familia sa, dar în special când povestea despre copii Fusese înrolat imediat când a început războiul şi nu se mai întorsese acasă, poate de aceea era atât de abătut şi încerca să le spună celor de la stână, cât de mult ura acest război, care ucidea oameni nevinovaţi şi transforma ţările implicate în uriaşe câmpuri de luptă Se ruga în fiecare zi, la Bunul Dumnezeu să-l ajute să se întoarcă acasă, unde îl aşteptau soţia şi copiii, pentru că ştia, că acum, după ce se rătăcise, era din ce în ce mai greu să poată trece linia frontului, ca să ajungă la camarazii săi Baciul, care avea şi el copii şi nepoţi şi ştia ce înseamnă războiul, deşi tare ar fi vrut ca soldatul să nu mai ajungă înapoi la destinaţie, i-a promis că îl va ajuta să fugă Într-o zi, de dimineaţă, când era linişte, i-a pus ceva de mâncare soldatului, i-a dat peste hainele de cioban, pe care le purta deja, o bundiţă şi l-a trimis cu oile, însoţit de câini şi de unul dintre copii, care era mai isteţ şi ştia drumul înapoi, spre stână Soldaţii din apropierea stânii, care erau familiarizaţi cu ciobanii şi cu obiceiurile lor de a trimite oile la păşunat cu noaptea-n cap, nici nu au obsevat că altcineva era în locul păstorului Cei doi au lăsat oile să pască, copilul a mai mers alături de soldat o vreme, până au ajuns la un drumeag de unde soldatul nu se mai putea rătăci, apoi s-a întors la oi şi le-a adus la stână După terminarea războiului baciul şi ciobanul aproape că uitaseră de soldatul neamţ rătăcit, până într-o zi când baciul a primit o scrisoare din străinătate În câteva rânduri scrise cu greu, soldatul neamţ îi mulţumea pentru că îl ajutase, iar alături de scrisoare era o fotografie cu soldatul şi familia lui, în care toţi zâmbeau Baciul s-a bucurat enorm că soldatul supravieţuise celui mai dur şi mai urât război mondial, dar mai ales, pentru că nu-l uitase Prof Mihai Doroftei ECOUL HANGULUI pagina 8 Anul I, nr 1 Hangani consacraţi Hangani consacraţi Hangani consacraţi JOCUL CU CIFRE Profesorul universitar Dumitru David (Mitică - aşa cum îl ştiu şi îi spun hanganii şi prietenii), nu foarte înalt, cu părul grizonat înainte de vreme, cu chipul uşor sever, plin de viaţă, pare, la prima vedere, un om obişnuit, deşi este greu de confundat Greu de confundat, datorită unui zâmbet special, care îi înseninează trăsăturile, şi care, de la distanţă, pare adresat naturii întregi, soarelui, cerului, copacilor, acestui ţinut în care îşi are sorgintea Poţi remarca acest zâmbet atunci, când, cu paşi înceţi, în amurgul serilor de vară, se plimbă singur, bucurându-şi ochii şi sufletul de frumuseţea acestui ţinut, dar poţi remarca acest zâmbet şi ori de câte ori te întâlneşti cu el şi, paradoxal, nu le zâmbeşte doar cunoscuţilor, ci tuturor oamenilor, pe care îi salută, necondiţionat şi fără excepţie Cunoscuţii care reuşesc să se bucure de prezenţa lui sunt consideraţi, cel puţin din punctul meu de vedere, nişte privilegiaţi ai sorţii, pentru că rareori ai ocazia să stai la un pahar de vorbă cu un om atât de simplu, atât de modest, atât de jovial, cu un simţ al umorului subtil, foarte greu perceptibil uneori, dar atât de profund şi atât de inteligent, capabil să-ţi descreţească fruntea şi să te determine să te simţi apreciat şi special şi, mai mult decât atât, să poţi discuta cu el orice subiect, de la lucruri simple, până la scrierile lui Thomas Mann şi Jon Knitel şi personajele din operele marilor compozitori E imposibil ca, întâlnindu-l, să nu zâmbeşti şi să nu ai senzaţia, măcar pentru câteva secund e, că eşti un om deosebit Trebuie să recunosc că am reuşit destul de greu să îl conving să dezvăluie, pentru cititorii revistei noastre, câteva amănunte din viaţa personală şi doar prin intermediul unui chestionar, la care răspunsurile au fost foarte concise, după cum veţi constata şi dumneavoastră, în rândurile care urmează: Nume: DAVID Prenume: DUMITRU Data naşterii: 8 martie 1949 Stare civilă: căsătorit (cu Dorina, o femeie la fel de specială şi de modestă, pe care a cunoscut-o la locul de muncă) Copii: Monica şi Mihai Studii: Facultatea de Matematică Bucureşti – Secţia Maşini de Calcul Un eveniment special din perioada de studiu: Primirea ca membru, în Partidul Comunist Român, în prezenţa cadrelor universitare şi a colegilor de facultate Experienţă profesională: Peste 35 de ani de activitate didactică şi de cercetare în domeniul matematicii şi informaticii Locul de muncă: Universitatea Piteşti, Facultatea de Matematică – Informatică, catedra de Informatică Aţi întâlnit, de-a lungul carierei de profesor universitar, situaţii amuzante? Da Multe, prea multe pentru a le selecta De exemplu, la ultimul examen scris, al studenţilor din anul terminal, am ales nişte subiecte foarte grele şi i-am supravegheat cu stricteţe Am avut, tot timpul, impresia că tremurau de teamă că vor rata examenul La final le-am trecut în carnet, la toţi absolvenţii, nota 10 (!?) Un pedagog este şi un foarte bun psiholog Vi s-a întâmplat ca prima impresia pe care aţi avut-o despre un student, să fie şi ultima? Foarte rar! Impresia din primul an se „maturizează” până în ultimul an de studiu Obişnuiţi să faceţi bilanţuri cu realizările şi nerealizările dintr-o anumită perioadă ? Da Dorul de casa de la Hangu, vă dă târcoale, uneori? Desigur Vă amintiţi cu drag de anii copilăriei? Cu cât îmbătrânim, copilăria devine o perioadă tot mai fermecătoare! ECOUL HANGULUI pagina 9 Anul I, nr 1 Vi s-a întâmplat să trăiţi o experienţă asemănătoare cu cea a scriitorului Marcel Proust, în romanul „În căutarea timpului pierdut”? Nu Sunt diferit de Marcel Proust Nu caut timpul pierdut, ci clipe prezente Aţi avut vise care nu s-au materializat? Desigur Am visat, noaptea, că zbor prin puterea voinţei Ziua nu am reuşit încă Se spune că oamenii aflaţi în slujba ştiinţelor exacte, au o logică imbatabilă, dar şi o sensibilitate aparte Sunteţi de acord cu această afirmaţie? Logica te învaţă că poţi să şi greşeşti în raţionamente, dar sensibilitatea o face vulnerabilă şi, deci, mai umană Nu există, de fapt, logică imbatabilă decât pentru tine însuţi Aveţi o pasiune anume, care vă destinde şi vă determină să uitaţi grijile cotidiene ? Lectura, pe care, însă, o trădez destul de des Dezvăluiţi-ne secretul care vă determină să zâmbiţi mereu Trăieşte şi te bucură de fiecare clipă din viaţă Fii un neserios – serios care se respectă şi îi respectă şi pe toţi cei din jur N B La cele mai multe întrebări, răspunsurile nu sunt unice, sunt doar expresii de „moment”! Inteviu realizat de Liliana Bostan Actualităţi Actualiăţi Actualităţi Actualităţi Viitorul este on-line Aşadar, „Hai pe net!” Un pas înainte spre @lf@betiz@re digit@lă Într-o lume în care informaţia ocupă un loc primordial, în care calculatoarele şi Internetul au devenit indispensabile, bibliotecile din mediul rural nu puteau face excepţie În epoca inormaţională în care trăim, biblioteca publică nu poate să rămână doar un aşezământ cultural în care, prin intermediul cărţilor, trecutul se întâlneşte cu viitorul, ea trebuie să meargă în acelaşi pas vioi, uneori chiar „alegro”, cu evoluţia tehnicii mondiale, trebuie, pentru a-şi motiva utilitatea şi necesitatea, să-şi completeze atitudinea educativ – formativă şi culturală cu o atitudine informaţională, vizavi de necesităţile cetăţeanului, în slujba căruia se află Pornind de la aceste considerente, Programul Naţional Biblionet – lumea în biblioteca mea, implementat de Fundaţia IREX – Bucureşti, care are ca scop dotarea bibliotecilor, în special a celor din mediul rural, cu echipamente IT şi software, astfel încât utilizatorii să aibă acces rapid şi eficient la informaţie, precum şi pregătirea profesională a bibliotecarilor pentru utilizarea acestor echipamente, pentru a reuşi să îndrume şi să formeze utilizatorii pentru a folosi calculatoarele, reprezintă una dintre cele mai mari realizări, în cadrul accesului gratuit la informaţie ECOUL HANGULUI pagina 10 Anul I, nr 1 Actualităţi Actualiăţi Actualităţi Actualităţi Calculatoarele şi Internetul au devenit cele mai puternice şi mai rapide pârghii de cercetare care au fost inventate Enciclopediile, ziarele, revistele, cărţile, muzica sau jurnalele on-line sunt disponibile cu un simplu click de mouse Internetul a revoluţionat, nu doar accesul la cunoaştere, ci şi modul în care comunicăm cu oamenii care fac parte din viaţa noastră În acest context, bibliotecile publice se află în prima linie, în ceea ce priveşte închiderea golului tehnologic şi a diviziunilor sociale bazate pe lipsa accesului la noua tehnologie, întrucât programul Biblionet, prin înfiinţarea, în cadrul bibliotecilor comunale a unui Centru de Internet pentru Public (CIP), se adresează, în primul rând persoanelor vulnerabile din acest punct de vedere, respectiv: persoanelor cu venituri mici, persoanelor cu educaţie precară, etc , iar pentru multe dintre iniţiativele locale, biblioteca poate fi partenerul perfect Directorul Bibliotecii Judeţene „G T Kirileanu” Neamţ, domnul Constantin Bostan, care s-a preocupat în mod constant de soarta bibliotecilor comunale din judeţul Neamţ a considerat această oportunitate oferită de Programul Biblionet, ideală pentru aceste instituţii din mediul rural, cu atât mai mult cu cât societatea informaţională aflată în progres continuu, impune un anumit standard instituţiilor din cadrul unei comunităţi locale În acest sens, Biblioteca Judeţeană s-a implicat în mod direct în derularea acestui program, mai întâi prin selectarea bibliotecilor care trebuiau să îndeplinească anumite condiţii impuse de proiectul respectiv şi, mai apoi, prin găzduirea cursurilor de calculatoare pentru bibliotecari În prima etapă au fost selectate 10 biblioteci, printre care s-a numărat şi Biblioteca Hangu, apoi a urmat iniţierea bibliotecarilor în utilizarea calculatoarelor, cursuri susţinute de trainer-ul Marius Milla (Fundaţia EOS – Timişoara) şi de formatorii Mihaela Mereuţă şi Virgil Cojocaru (Biblioteca Judeţeană G T Kirileanu – Neamţ) Centrul de Internet pentru Public, înfiinţat în fiecare dintre bibliotecile selectate, este dotat cu 4 calculatoare cu acces la Internet, o imprimantă şi un scanner, echipamente IT puse, necondiţionat, la dispoziţia tuturor solicitanţilor În acest context, biblioteca comunală, prin înfiinţarea CIP, a început să facă paşi înceţi, dar siguri spre standardele impuse de revoluţia informaţională virtuală, să capete alte valenţe, să se plieze mai uşor nevoilor şi cerinţelor destul de pretenţioase ale utilizatorilor şi să devină unul dintre cei mai importanţi vectori prin care comunitatea locală îşi poate atinge scopurile, idiferent de ce natură sunt acestea, clasice (cărţile) sau informaţionale, culturale, educative, de divertisment, etc ECOUL HANGULUI pagina 11 Anul I, nr 1 Actualităţi Actualiăţi Actualităţi Actualităţi Prima activitate realizată prin intermediul calculatorului conectat la Internet, la nivel internaţional, în care Biblioteca Hangu a fost implicată, alături de E-centrul Hangu, reprezentat de Mihai Conuţ, de când a luat fiinţă Centrul de Internet pentru Public, a avut loc pe 4 martie şi a purtat numele „Hai pe net !” - o campanie de conştientizare a importanţei dobândirii cunoştinţelor IT, prin care am încercat să aducem on-line cât mai multe persoane din comunitatea noastră, demonstrându- le utilitatea calculatorului şi, implicit, a accesului la Internet În concluzie, într-o epocă în care trăim experienţa unei explozii infomaţionale, Biblioteca Comunală Hangu, prin înfiinţarea Centrului de Internet pentru Public, încearcă să schimbe definiţia clasică de „Univers al cărţii”, de spaţiu destinat „Cuvintelor scrise pe hârtie”, de „Miraculoasa lume a cărţilor”, într-un „Univers al informaţiei”, un spaţiu al informării şi comunicării reale şi virtuale, dar şi un loc special unde utilizatorii pot socializa, pot relaţiona, îşi pot rezolva anumite probleme, îşi pot petrece timpul liber, etc Biblioteca Comunală Hangu, capătă, astfel, în cadrul comunităţii locale alte dimensiuni, devenind o poartă de acces către cunoaştere, accesibilă oricărui individ, întrucât toate serviciile orferite de acestă instituţie, sunt gratuite A consemnat bibliotecar, Liliana Bostan Scriitori hangani Scriitori hangani Scriitori hangani DIN UNIVERSITĂŢILE SCRIITORULUI – MAGISTRAT GHEORGHE MOROŞANU Vă prezentăm, de această dată, partea I din lucrarea juridică “Judecător în România” a scriitorului magistrat Gheorghe Moroşanu, care poartă numele “Judecător de serviciu” În ultimul timp, jurnalişti neavizaţi, mai ales dintre cei care au apărut după decembrie 1989, dar şi televiziunea română, au prezentat eronat unele aspecte ale evoluţiei magistraturii româneşti Cartea pe care v- o prezentăm nu are nici o legătură cu evenimentele din justiţia română, care au fost mediatizate în cea de a doua parte a anului 2009 Cartea ne prezintă aspecte din activitatea zilnică a unui judecător, aspecte petrecute cu câţiva ani în urmă Acest volum ne atrage atenţia asupra unui fapt real: legile ţării noastre vibrează în funcţie de vremurile pe care le trăim Pentru început, autorul plasează în prima pagină un proverb românesc cunoscut care iese din gura unei ţărănci înţelepte din Hangu: Mătuşa Paraschiva, care pare purtătoare de cuvânt într-o instanţă supremă care însă, dă o hotărâre judecătorească aspră şi irevocabilă: “Aţi făcut, din sfânta lege / Un rahat de n-ai ce-alege!” Distinsul magistrat-scriitor Gheorghe Moroşanu judecă în sala de şedinţe şi în final hotărăşte soarta multor munteni de pe Valea Muntelui: veterani de război, năpăstuiţi de vremuri şi oropsiţi Aceşti justiţiabili au plecat întotdeauna din sala de judecată mulţumiţi că domnul judecător a cântărit cu dreptate ECOUL HANGULUI pagina 12 Anul I, nr 1 Scriitori hangani Scriitori hangani Scriitori hangani În dosarele civile sau în cele penale a studiat, în profunzime, toate documentele aflate în dosarul “clientului”, iar după intervenţia domnilor procurori sau avocaţi a avut ultimul cuvânt Scriitorul Gheorghe Moroşanu ne propune pentru studiu şi un aşa-zis vis al domniei sale Bineânţeles, nu a visat Este notat, în carte sub formă de scrisoare, rânduri care vă invită la meditanii profunde: “Într-o noapte am visat că mi s-a propus să fiu ministrul justiţiei ” “Domnilor, Aş accepta această funcţie, dacă odată investit, aş fi împuternicit, oferindu-mi-se şi garanţiile respective, să procedez aşa: - să dublez numărul judecătorilor şi personalului auxiliar; - să dublez (deocamdată) salariile judecătorilor şi personalului auxiliar; - să asigur judecătorilor locuinţe şi alte condiţii de trai corespunzătoare rangului lor şi pretenţiilor pe care le avem de la ei; - să folosesc exclusiv în interesul instanţelor, toate fondurile rezultate din taxele de timbru judiciar; - să trimit la specializare, în Franţa, 500 de judecători pe an; - să dotez birourile pe principiulomul şi computerul; - să leg toate computerele instanţelor într-un sistem integrat la nivel naţional păstrez ideile din acest vis (scrisoare deschisă) la dispoziţia ministrului real, prezent” În această confruntare cu un stufăriş legislativ înnebunitor, cu reglementări legislative greşite din start, cu interferenţe între legi vechi şi legi noi (ne referim la Legea nr 18/1991) judecătorul trebuie să fie şi este un cârmaci iscusit care nu se lasă ispitit de “justiţia de piaţă” Uneori, textul de lege sau documentele din dosar duc şi la hotărâri judecătoreşti nedorite, dar drepte Eseuri de valoare structurează toate paginile acestei cărţi În partea I a lucrării ne-am oprit, mai ales, la eseurile : “I 15 Legea nr 18/1991”, “I 16 Legea nr 18/1991 (urmare)”, iar în final la “I 30 Coada vacii” Ele cuprind, cu subiectivitate, ineditul şi originalitatea punctului de vedere al autorului, care în realitate sunt structuri ale personalităţii scriitorului Despre scriitorul-magistrat Gheorghe Moroşanu, un sensibil cunoscător al vibraţiilor sale artistice nota undeva: “Între toate dimensiunile strâmte ale realităţilor de astăzi, te remarci, de departe ca fiind un valoros şi profund scriitor al acestor vremi, mai ales pentru paginile de viaţă pe care le-ai scris ” Judecătorul Gheorghe Moroşanu schiţează şi mici bucurii care trec pragul judecătorului, se confesează: “Oamenii care vin în sala de judecată cu speranţa la Dumnezeu şi la mine, ca judecător, făcând dreptate, atât cât pot, eu am ocazia să fac pasul decisiv şi las Divinitatea în ”offside” Şi asta, trebuie să recunoşti, nu e deloc puţin” În numărul următor al revistei vă vom prezenta partea a II-a a cărţii “Judecător în România ” Prof Pensionar Dorel Rusu, Topoliceni ” GÂNDURI CĂTRE CER ” ”În zadar fugi de Dumnezeu; nu te poni ascunde El nu va alerga după tine, dar te va aotepta Însă El nu te va aotepta numai în locul în care L-ai părăsit: El te va aotepta pe toate drumurile oi la toate răscrucile lumii ” ”Dumnezeu este aerul sufletului tău În lipsa acestui aer, sufletul tău este nevoit să cadă în praf □ i, tocmai ca □ arpele, să se târască în praf” (Sfântul Ierarh Nicolae Velimirovici) ECOUL HANGULUI pagina 13 Anul I, nr 1 Folclor din “Ţinutul Hangului” Folclor din “Ţinutul Hangului” ILIUŢĂ DE LA MUNTE Frunzuliţă foi mărunte, Iliuţă de la munte, Ţi s-o dus vestea prin sat, Că eşti gata de-nsurat! Şi mai zic gurile rele Că vrei fată cu avere: S-aibă zestre, s-aibă casă! Şi să fie şi frumoasă! Măi Ilie, măi Ilie, Eu pricep ce-ţi place ţie Că de-acu vuieşte satu' Şi de-a lungu' şi de-a latu'! Frunză verde şi-o alună, S-o zvonit acu' vreo lună, Cum ca eu îs numa' bună Ca să-mi pui pe cap cunună: C-am şi zestre, am şi casă Şi zic mulţi că-s şi frumoasă! Ştiu de toate a lucra, Pot sa fiu nevasta ta Dar eu nu mă dau, Ilie Pe 3 flori la pălărie! Haida să vedem amu' Ce am eu şi ce ai tu: Eu am şi ogor şi vie Tu – 3 flori la pălărie! Eu am casă Tu – bordei Priponit de doi fuştei Vorba între noi să fie: La ce să mă-ncurc, Ilie? Aflorii Simona – Ceahlău ECOUL HANGUL pagina 14 Anul I, nr 1 Actualităţi Actualităţi Actualităţi Actualităţi HANGU 4 MARTIE 2010– România pe primul loc în Europa E-centrul Hangu partener al fundaţiei EOS Romania (Education for an Open Society) şi Microsoft Romania împreună cu Telecentre Europa şi-a propus să susţină “săptămâna eSkills”, prin iniţiative de a aduce online peste 10 000 de persoane din întreaga Europa Unul din evenimentele derulate în perioada 1-5 martie 2010 “săptămâna eSkills”, este “Get Online Day”, campanie coordonată de Telecentre Europe si parteneri din 15 tari participante printre care si e- centrul Hangu din România, coordonat de Manager RECL/e-centru Ec Mihai Conuţ În România campania denumită “Hai pe Net!” este susţinută de Fundaţia EOS (e-centrul Hangu) în parteneriat cu programul Biblionet şi ANBPR, Programul Microsoft Unlimited Potential şi proiectul Economia Bazata pe cunoaştere, din care parte integranta face şi comuna Hangu care are o reţea de calculatoare şi un centru PAPI, iar evenimentul de pe 4 martie 2010 s-a desfaşurat în 20 de judeţe şi în 100 de comunităţi E-centrul Hangu având la această activitate, pe toată durata “săptămânii eSkills” 1-5 martie în special în data de 4 martie la activitatea “Hai pe Net!”, o implicare a personalului din e-centru cu sprijinul comunităţii locale, de o anvergura foarte ridicată şi cu o anumită experienţă în organizarea acestor evenimente, întrucât, în data de 21 octombrie 2009, am realizat o altă activitate denumită sugestiv şi în acelaşi fel “Hai pe Net”, care a adus laolaltă 136 de persoane online De această dată activitatea a implicat mult mai multe instituţii şi organizaţii, simultan, ajungând astfel, la un număr de utilizatori online atât din comuna Hangu dar şi din comunele limitrofe, de 800 de persoane pe parcursul “săptămânii eSkills” În data de 4 martie 2010, la activitatea “Get online Day”- “Hai pe Net !”, au participat la e- centrul Hangu, un numar de 300 de persoane, cu următorul program prezentat de coordonatorul e- centrului Manager RECL/e-centru Ec Mihai Conuţ:  deschiderea evenimentului- cuvânt de bun venit al managerului e-centrului;  prezentarea evenimentului “Hai pe Net !”;  lecţii online – pentru elevi;  activitate pentru agricultori: - s-au prezentat câteva site-uri (www apdrp ro);  locuri de muncă vacante: -www anofm ro; Deşi Telecentre-Europe şi -a propus să aducă online peste 10 000 de persoane din întreaga Europă, doar în România au fost 21 368 de utilizatori online, ieşind pe primul loc, iar la nivel European counter-ul a aratat astfel: MANAGER RECL / E-CENTRU HANGU: EC MIHAI CONUT